CELEX: 62007CA0535
Language: bg
Date: 2010-10-14 00:00:00
Title: Дело C-535/07: Решение на Съда (втори състав) от 14 октомври 2010 г. — Европейска комисия/Република Австрия (Неизпълнение на задължения от държава членка — Директиви 79/409/ЕИО и 92/43/ЕИО — Опазване на дивите птици — Неправилно определяне и недостатъчна правна защита на специалните защитени зони)

18.12.2010   
            
            
               BG
            
            
               Официален вестник на Европейския съюз
            
            
               C 346/3
            
         Решение на Съда (втори състав) от 14 октомври 2010 г. — Европейска комисия/Република Австрия
   (Дело C-535/07) (1)
   
   (Неизпълнение на задължения от държава членка - Директиви 79/409/ЕИО и 92/43/ЕИО - Опазване на дивите птици - Неправилно определяне и недостатъчна правна защита на специалните защитени зони)
   2010/C 346/04
   Език на производството: немски
   
      Страни
   
   
      Ищец: Европейска комисия (представители: R. Sauer и D. Recchia)
   
      Ответник: Република Австрия (представители: E. Riedl, E. Pürgy и K. Drechsel)
   
      Страна, встъпила в производството в подкрепа на ответника: Федерална република Германия (представители: M. Lumma и J. Möller)
   
      Предмет
   
   Неизпълнение на задължения от държава членка — Нарушение на член 4, параграфи 1 и 2 от Директива 79/409/ЕИО на Съвета от 2 април 1979 година относно опазването на дивите птици (ОВ L 103, стр. 1; Специално издание на български език, 2007 г., глава 15, том 1, стр. 77) и на член 6, параграф 2 във връзка с член 7 от Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (ОВ L 206, стр. 7; Специално издание на български език, 2007 г., глава 15, том 2, стр. 109) — Неопределяне като специална защитена зона на подходяща територия за запазването на определени видове птици („Hanság“) и неправилно определяне на друга територия („Niedere Tauern“) — Непредоставяне на вече определените специални защитени зони на правна защита в съответствие с произтичащите от общностното право изисквания
   
      Диспозитив
   
   
               1.
            
            
               Като:
               
                           —
                        
                        
                           не е извършила правилно според орнитоложките критерии класификацията като специална защитена зона на територията Hanság в провинция Бургенланд и установяването на границите на специалната защитена зона Niedere Tauern в провинция Щирия съгласно член 4, параграф 1 от Директива 79/409/ЕИО на Съвета от 2 април 1979 година относно опазването на дивите птици, и
                        
                     
                           —
                        
                        
                           не е предоставила на специалните защитени зони Maltsch, Wiesengebiete im Freiwald, Pfeifer Anger, Oberes Donautal и Untere Traun в провинция Горна Австрия, както и на специалната защитена зона Verwall в провинция Форарлберг, правна защита в съответствие с изискванията на член 4 от Директивата 79/409 и на член 6, параграф 2 във връзка с член 7 от Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна,
                           Република Австрия не е изпълнила задълженията си по тези разпоредби.
                        
                     
         
               2.
            
            
               Отхвърля иска в останалата му част.
            
         
               3.
            
            
               Европейската комисия, Република Австрия и Федерална република Германия понасят направените от тях съдебни разноски.
            
         
      (1)  ОВ C 51, 23.02.2008 г.